شلل الاطفال (poliomyelitis او infantile paralysis) دا مرض فيروسى معدى بيصيب الجهاز العصبى بتاع الانسان (و خصوصا الاطفال).المرض بيبتدى باعراض سنهه و عشان كدا صعب يتشخص اول ما بيصيب الواحد بيجيله سخونيه و صداع و تعب و غثيان و وجع او تشنجات (شد) فى العضلات و بينتهى بشلل تام فى رجل واحده او رجلين و ممكن كمان يتسبب فى شلل فى عضلات الزور و الصدر. اكتر من نص حالات الشلل بتيجى للاطفال تحت خمس سنين و حوالى 1 % بس م الناس اللى بيتصابو بالفيروس بيجيلهم شلل. شلل الاطفال او التهاب سنجابيه النخاع (بالانجليزيه: Poliomyelitis) هوا مرض معدى بتسببه الفيروسه السنجابيه, حوالى 0.5% من حالات شلل الاطفال بتعانى من وهن عضلى بيسبب شلل رخو ممكن يحصل خلال ساعات لايام, بيشمل الوهن الساقين, و بصوره اقل شيوع بيشمل عضلات الراس و الرقبه و الحجاب الحاجز, بيتعافى كتير من الاشخاص تماما من المرض لكن الاشخاص اللى بيعانون من ضعف العضلات بيموت منهم حوالى 2-5% و من البالغين 15-30% ما بتظهرش اى اعراض على 70% من المصابين, بيعانى 25% من المصابين من اعراض بسيطه زى الحمى و التهاب الحلق, و حوالى 5% من الصداع و تيبس الرقبه و آلام فى الايدين و الرجلين, فى العاده بيرجعو لطبيعتهم فى اسبوع او اسبوعين لكن بعد سنوات من التعافى ممكن تحصل متلازمه ما بعد شلل الاطفال و اللى بيصحبها تطور بطىء لضعف العضلات.